#### Výbor Národnej rady Slovenskej republiky

**pre financie a rozpočet**

66. schôdza

2202/2014

**386**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 22. januára 2015**

Výbor Národnej rady Slovenskej republiky pre financie a rozpočet prerokoval vládny návrh zákona o poisťovníctve a o zmene a doplnení niektorých zákonov (tlač 1289) **a**

1. **súhlasí**

s vládnym návrhom zákona o poisťovníctve a o zmene a doplnení niektorých zákonov (tlač 1289)

1. odporúča

Národnej rade Slovenskej republiky

# vládny návrh zákona o poisťovníctve a o zmene a doplnení niektorých zákonov (tlač 1289) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;

##### ukladá

##### predsedovi výboru

informovať predsedu Národnej rady Slovenskej republiky o výsledku prerokovania uvedeného vládneho návrhu zákona vo výbore.

**Daniel D u c h o ň**

predseda výboru

**Milan Mojš**

**Ivan Švejna**

overovateľ výboru

#### Výbor Národnej rady Slovenskej republiky

**pre financie a rozpočet**

Príloha k uzn. **č. 386**

66. schôdza

**Pozmeňujúce a doplňujúce návrhy**

# k vládnemu návrhu zákona o poisťovníctve a o zmene a doplnení niektorých zákonov (tlač 1289)

**––––––––––––––––––––––––––––––––––––––––––––––––––––––––––––––––––––––––––––––**

1. **K čl. I, § 5**

V § 5 písm. t) sa za slovo „cestovania“ vkladá čiarka a slová „alebo počas pobytu mimo miesta svojho obvyklého pobytu,“ sa nahrádzajú slovami „keď sú mimo miesta svojho trvalého pobytu alebo keď sú mimo miesta svojho obvyklého pobytu,“.

Pripomienka zosúlaďuje citované ustanovenie so znením § 6 ods. 11 písm. a).

1. **K čl. I, § 5**

V § 5 písm. t) sa za slová „záručný servis“ vkladá čiarka a slová „alebo jednoduché oznámenie, alebo sprostredkovanie poskytnutia pomoci,“ sa nahrádzajú slovami „oznámenie poskytnutia pomoci, alebo sprostredkovanie poskytnutia pomoci“.

Pripomienka terminologicky spresňuje navrhované ustanovenie.

1. **K čl. I, § 6**

V § 6 ods. 10 sa slová „bodoch 14, 15 a 17“ nahrádzajú slovami „bodoch 14 a 15“.

Pripomienka koriguje nesprávny vnútorný odkaz.

1. **K čl. I, § 7 a 9**

V § 7 ods. 3 písm. f) a v § 9 ods. 3 písm. f) sa za slovo „alebo,“ vkladá slovo „osôb“.

Pripomienka spresňuje navrhované ustanovenie.

1. **K čl. I, § 7, 9, 10 a 168**

V § 7 ods. 5, § 9 ods. 5, § 10 ods. 5 a v § 168 ods. 6 sa slová „pravé a aktuálne“ nahrádzajú slovami „pravé alebo aktuálne“.

Pripomienka terminologicky spresňuje navrhované ustanovenie.

1. **K čl. I, § 9**

V § 9 ods. 2 písm. c) sa za slová „finančného konglomerátu“ vkladajú slová „podľa § 125 písm. a)“.

Pripomienka dopĺňa chýbajúci vnútorný odkaz.

1. **K čl. I, § 10**

V § 10 ods. 2 písm. l) sa slová „bode 10a“ nahrádzajú slovami „bode 10 písm. a)“.

Pripomienka koriguje nesprávny vnútorný odkaz.

1. **K čl. I, § 10**

V § 10 ods. 7 sa vypúšťajú slová „celej doby“.

Pripomienka vypúšťa nadbytočné slová a zosúlaďuje citované ustanovenie so znením § 7 ods. 6, § 9 ods. 6 a § 168 ods. 7.

1. **K čl. I, § 11**

V § 11 ods. 3 sa vypúšťa slovo „primerane“ a slová „podľa § 10 ods. 3“ sa nahrádzajú slovami „podľa § 10 ods. 3 primerane“.

Legislatívno-technická pripomienka.

1. **K čl. I, § 12**

V § 12 ods. 2 písm. a) sa slová „umiestnenie pobočky“ nahrádzajú slovami „sídlo pobočky“ dvakrát.

Pripomienka terminologicky spresňuje navrhované ustanovenie.

1. **K čl. I, § 13 a 170**

V § 13 ods. 3 prvej vete a § 170 ods. 3 prvej vete sa za slová „zúženie povolenia“ vkladajú slová „na vykonávanie poisťovacej činnosti“, v § 13 ods. 3 prvej vete sa za slová „v súvislosti“ vkladá slovo „s“ a v § 13 ods. 3 druhej vete a § 170 ods. 3 druhej vete sa za slová „zúženie povolenia“ vkladajú slová „na vykonávanie zaisťovacej činnosti“ a slová „ so zaistným“ sa nahrádzajú slovami „s poistným“.

Pripomienka terminologicky spresňuje navrhované ustanovenie.

1. **K čl. I, § 13 a 170**

V § 13 ods. 4 a § 170 ods. 4 sa za slová „kapitálovej požiadavky“ vkladajú slová „na solventnosť“ dvakrát.

Pripomienka terminologicky spresňuje navrhované ustanovenie, rešpektujúc, že legislatívnu skratku pojmu kapitálová požiadavka na solventnosť návrh zákona nezavádza.

1. **K čl. I, § 16**

V § 16 ods. 3 sa slová „iného členského štátu“ nahrádzajú slovami „hostiteľského členského štátu“.

Pripomienka zosúlaďuje pojmy použité v znení § 16 ods. 3 so znením § 16 ods. 1 a 2.

1. **K čl. I, § 16**

V § 16 ods. 6 sa slová „Európsky orgán dohľadu (Európsky orgán pre poisťovníctvo a dôchodkové poistenie zamestnancov)“ nahrádzajú slovami „Európsky orgán pre poisťovníctvo a dôchodkové poistenie zamestnancov (ďalej len „Európsky orgán dohľadu“)“.

V súvislosti s uvedenou zmenou sa v celom texte čl. I vypúšťajú slová „(Európsky orgán pre poisťovníctvo a dôchodkové poistenie zamestnancov)“.

Pripomienka zavádza legislatívnu skratku pre Európsky orgán pre poisťovníctvo a dôchodkové poistenie zamestnancov a zabezpečuje jej dôsledné dodržiavanie v celom texte návrhu zákona.

1. **K čl. I, § 17**

V § 17 ods. 1 sa za slová „zaisťovacej činnosti“ a v ods. 4 sa za slová „zaisťovaciu činnosť“ vkladajú slová „v inom členskom štáte“.

Pripomienka zosúlaďuje znenie citovaného ustanovenia so znením § 17 ods. 1.

1. **K čl. I, § 17**

V § 17 ods. 5 sa slová „začne konanie o odmietnutí a vydá rozhodnutie“ nahrádzajú slovami „vydá rozhodnutie o odmietnutí“.

Pripomienka zosúlaďuje znenie citovaného ustanovenia so znením § 16 ods. 3.

1. **K čl. I, § 21**

V § 21 ods. 7 sa slovo „jej“ nahrádza slovom „ich“.

Gramatická pripomienka.

1. **K čl. I, § 22**

V § 22 ods. 3 sa slová „odseku 2 písm. a), c), d), e), f) a g)“ nahrádzajú slovami „odseku 2 písm. a) a c) až g)“.

Legislatívno-technická pripomienka.

1. **K čl. I, § 22**

V § 22 ods. 4 písm. a) sa slová „v prospech jej pobočky zriadenej“ nahrádzajú slovami „na jej pobočku zriadenú“.

Pripomienka pojmovo spresňuje navrhované ustanovenie.

1. **K čl. I, § 23**

V § 23 ods. 2 sa slovo „aspoň“ nahrádza slovom „minimálne“.

Pripomienka zosúlaďuje znenie citovaného ustanovenia so znením návrhu zákona (napr. § 25 ods. 4 a 5, § 26 ods. 1, § 27 ods. 1).

1. **K čl. I, § 23**

V § 23 ods. 4 sa slová „poisťovne sú povinné“ nahrádzajú slovami „zaisťovne sú povinné“.

Pripomienka odstraňuje prepisovú chybu.

1. **K čl. I, § 23**

V § 23 ods. 5 sa slová „na obmedzenie konfliktu záujmov“ nahrádzajú slovami „na zabránenie konfliktu záujmov“.

Pripomienka zosúlaďuje pojmy používané v ustanovení § 23 ods. 5.

1. **K čl. I, § 24**

V § 24 ods. 4 písm. d) sa za slovo „predpisov“ vkladajú slová „v oblasti finančného trhu“.

Vzhľadom na skutočnosť, že poznámka pod čiarou k odkazu 24 je formulovaná príkladmo, je potrebné presne ustanoviť, že sa posudzuje len uloženie pokuty podľa osobitných predpisov v oblasti finančného trhu.

1. **K čl. I, § 24**

V § 24 ods. 5 sa slová „Fyzickú osobu podľa odseku 4 písm. b)“ nahrádzajú slovami „Fyzickú osobu nespĺňajúcu podmienku podľa odseku 4 písm. b)“ a za slová „skutočnosti podľa odseku 4“ sa vkladajú slová „písm. b)“.

Pripomienka pojmovo spresňuje navrhované ustanovenia a zároveň precizuje použitý vnútorný odkaz.

1. **K čl. I, § 26**

V § 26 ods. 2 druhej vete sa za slová „sú povinné“ vkladajú slová „Národnej banke Slovenska“.

Pripomienka dopĺňa subjekt, voči ktorému sú poisťovne a zaisťovne zaviazané na plnenie povinností.

1. **K čl. I, § 27**

V § 27 ods. 1 písm. d) sa na konci pripájajú slová „podľa odseku 2“.

Pripomienka spresňuje citované ustanovenie prostredníctvom doplnenia vnútorného odkazu.

1. **K čl. I, § 27**

V § 27 ods. 2 písm. a) sa vypúšťajú slová „a právne záväzných aktov Európskej únie“.

Pripomienka vypúšťa nadbytočné slová, nakoľko v § 27 ods. 2 použitý pojem „všeobecne záväzné právne predpisy“ zahŕňa aj „právne záväzné akty Európskej únie“.

1. **K čl. I, § 30 a § 79**

V § 30 ods. 1 a § 79 ods. 25 sa slová „iných právnych predpisov“ nahrádzajú slovami „iných všeobecne záväzných právnych predpisov“.

Pripomienka pojmovo precizuje navrhované ustanovenia a zosúlaďuje ich so znením návrhu zákona (napr. § 27 ods. 2, § 33 ods. 1).

1. **K čl. I, § 31**

V § 31 ods. 2 písm. d) sa slovo „poskytovanej“ nahrádza slovom „poskytovaných“.

Gramatická pripomienka.

1. **K čl. I, § 31**

V § 31 ods. 4 v prvej vete a ods. 7 sa slovo „pobočky“ nahrádza slovom „pobočka“.

Gramatická pripomienka.

1. **K čl. I, § 31**

V § 31 ods. 4 sa slová „organizáciu poisťovne“ nahrádzajú slovami „organizačnú štruktúru poisťovne“.

Pripomienka zosúlaďuje znenie citovaného ustanovenia so znením návrhu zákona (napr. § 23 ods. 2, § 117).

1. **K čl. I, § 32**

V § 32 ods. 5 sa slovo „sťažností“ nahrádza slovom „sťažnosti“.

Gramatická pripomienka.

1. **K čl. I, § 38**

V § 38 ods. 2 sa slová „počas doby ich trvania“ nahrádzajú slovami „počas ich trvania“.

Pripomienka zosúlaďuje znenie citovaného ustanovenia so znením § 38 ods. 5.

1. **K čl. I, § 40**

V § 40 ods. 2 písm. a) sa slová „počas celej životnosti týchto záväzkov“ nahrádzajú slovami „počas ich trvania“.

Pripomienka zosúlaďuje znenie citovaného ustanovenia so znením § 38 ods. 5.

1. **K čl. I, § 40**

V § 40 ods. 5 sa za slová „od porušenia“ vkladajú slová „podmienok podľa odseku 2“.

Pripomienka spresňuje navrhované ustanovenie.

1. **K čl. I, § 41**

V § 41 ods. 5 sa slová „uvedenej v“ nahrádzajú slovami „aktív podľa“, za slová „štatistike“ a „štatistiky“ sa vkladajú slová „zlyhania“ a za slovo „triedy“ sa vkladá slovo „aktív“.

Pripomienka precizuje citované ustanovenie v zmysle čl. 77c smernice EP a Rady č. 2009//138/ES.

1. **K čl. I, § 42**

V § 42 ods. 7 sa slovo „krajiny“ nahrádza slovom „štáty“.

Pripomienka zosúlaďuje znenie citovaného ustanovenia so znením návrhu zákona.

1. **K čl. I, § 46**

V § 46 ods. 1 písm. b) sa slová „príjemcom plnení z poistných zmlúv a zaistných zmlúv“ nahrádzajú slovami „príjemcom poistných plnení a zaistných plnení“.

Pripomienka zosúlaďuje znenie citovaného ustanovenia so znením návrhu zákona

1. **K čl. I, § 48**

V § 48 ods. 9 sa slová „a jej výšku oznámia“ nahrádzajú slovami „a výsledok oznámia“.

Pripomienka zosúlaďuje znenie citovaného ustanovenia so znením § 48 ods. 8.

1. **K čl. I, § 49**

V § 49 ods. 3 sa slová „odseku 2 písm. a), b) a c)“ nahrádzajú slovami „odseku 2 písm. a) až c)“.

Legislatívno-technická pripomienka.

1. **K čl. I, § 61**

V § 61 ods. 2 sa slová „novými dátami“ nahrádzajú slovami „novými údajmi“.

Pripomienka pojmovo zosúlaďuje citované ustanovenie so znením návrhu zákona.

1. **K čl. I, § 63**

V § 63 ods. 6 sa slová „výsledky tohto výpočtu oznámiť“ nahrádzajú slovami „ výsledok oznámiť“.

Pripomienka zosúlaďuje navrhované znenie so znením § 48 ods. 8.

1. **K čl. I, § 67**

V § 67 sa slová „zaisťovňami z iného ako členského štátu alebo poisťovňami z iného ako členského štátu“ nahrádzajú slovami „zahraničnými zaisťovňami alebo zahraničnými poisťovňami“.

Pripomienka pojmovo precizuje navrhované ustanovenie rešpektujúc vymedzenie pojmov v § 4 ods. 5 a 11.

1. **K čl. I, § 70**

V § 70 ods. 6 sa slová „člen dozornej rady“ nahrádzajú slovami „člen dozornej rady poisťovne alebo zaisťovne“.

Pripomienka pojmovo spresňuje navrhované ustanovenie.

1. **K čl. I, § 70**

V § 70 ods. 7 sa za slová „právnych predpisov“ vkladá čiarka a slovo „stanov“.

Pripomienka zosúlaďuje znenie citovaného ustanovenia so znením § 70 ods. 6.

1. **K čl. I, § 71**

V § 71 ods. 1 sa slovo „nevykonali“ nahrádza slovom „neuzavreli“.

Pripomienka terminologicky precizuje navrhované znenie.

1. **K čl. I, § 71**

V § 71 ods. 3 písm. e) a ods. 4 písm. e) sa slová „v písmenách a) až c) alebo písmene d)“ nahrádzajú slovami „v písmenách a) až d)“.

Legislatívno-technická pripomienka.

1. **K čl. I, § 72 a § 79**

V § 72 ods. 4 písm. b) siedmom bode a v § 79 ods. 26 písm. h) sa slovo „bolo“ nahrádza slovom „boli“.

Gramatická pripomienka.

1. **K čl. I, § 73**

V § 73 ods. 9 sa slová „s jednou z týchto činností“ nahrádzajú slovami „s jedným z týchto poistných druhov“.

Pripomienka pojmovo zosúlaďuje znenie § 79 ods. 9.

1. **K čl. I, § 74**

V § 74 ods. 5 písm. c) sa slová „k vydaniu“ nahrádzajú slovom „vydanie“.

Gramatická pripomienka.

1. **K čl. I, § 74**

V § 74 ods. 8 sa slová „j) až l)“ nahrádzajú slovami „j) a k)“ a vypúšťajú sa slová „a j)“.

Pripomienka koriguje nesprávny vnútorný odkaz.

1. **K čl. I, § 74**

V § 74 ods. 9 štvrtej vete sa pred slovo „audítora“ vkladá slovo „výber“.

Pripomienka spresňuje navrhované ustanovenie.

1. **K čl. I, § 75**

V § 75 ods. 2 sa za slovo „početnosti“ vkladajú slová „poistných plnení“.

Pripomienka spresňuje navrhované ustanovenie.

1. **K čl. I, § 77**

V § 77 ods. 2 písm. b) a c) sa za slovami „e) a g)“ vypúšťa čiarka a slová „v § 10 ods. 2 písm. c) a i) až k)“.

Legislatívno-technická pripomienka odstraňuje duplicitný text.

1. **K čl. I, § 77**

V § 77 ods. 13 sa za slová „odseku 1“ vkladajú slová „písm. a)“.

Ide o legislatívno-technickú úpravu precizovaním vnútorného odkazu.

1. **K čl. I, § 79**

V § 79 ods. 8 sa slovo „banky“ nahrádza slovom „banke“.

Gramatická pripomienka.

1. **K čl. I, § 79**

V § 79 ods. 9 sa vypúšťajú slová „pôsobiacich na území Slovenskej republiky“ dvakrát.

Pripomienka vypúšťa nadbytočné slová.

1. **K čl. I, § 79**

V § 79 ods. 13 úvodnej vete sa slová „v intervaloch kratších ako jeden rok“ nahrádzajú slovami „v termínoch dlhších ako sú ustanovené podľa odseku 11“.

Jedná sa o precizovanie úvodnej vety ustanovenia v zmysle článku 35 ods. 6 smernice Solventnosť II.

1. **K čl. I, § 79**

V § 79 ods. 16 úvodnej vete sa slová „povoliť predkladanie“ nahrádzajú slovami „udeliť výnimku z predkladania“.

Jedná sa o precizovanie úvodnej vety ustanovenia v zmysle článku 35 ods. 7 smernice Solventnosť II.

1. **K čl. I, § 79**

V § 79 ods. 19 písm. g) sa slovo „informácií“ nahrádza slovom „informácie“.

Gramatická pripomienka.

1. **K čl. I, § 79**

V § 79 ods. 26 písm. d) sa slovo „zriadeným“ nahrádza slovom „zriadenému“ a v písm. e) sa slovo „orgánmi“ nahrádza slovom „orgánom“.

Gramatická pripomienka.

1. **K čl. I, § 80**

V § 80 ods. 2 sa slovo „členského štát“ nahrádza slovom „členského štátu“.

Gramatická pripomienka.

1. **K čl. I, § 81**

V § 81 ods. 1 písm. c) prvom bode sa slová „aj spoločnosti medzi ktorými“ nahrádzajú slovami „aj spoločností, medzi ktorými“.

Gramatická pripomienka.

1. **K čl. I, § 81**

V § 81 ods. 1 písm. c) druhom bode sa slovo „centrálnej“ nahrádza slovom „centralizovanej“.

Pripomienka pojmovo zosúlaďuje znenie § 81 ods. 1 písm. c).

1. **K čl. I, § 82**

V § 82 ods. 3 sa slová „ďalšími príslušnými orgánmi dohľadu“ nahrádzajú slovami „ostatnými dotknutými orgánmi dohľadu“.

Pripomienka zosúlaďuje znenie citovaného ustanovenia so znením návrhu zákona, ktorý používa pojem „dotknuté orgány dohľadu“ (napr. § 82 ods. 4, § 110 ods. 1 a 5).

1. **K čl. I, § 82**

V § 82 ods. 6 sa slová „Európsky orgán dohľadu (Európsky orgán pre bankovníctvo)“ nahrádzajú slovami „Európsky orgán pre bankovníctvo“.

Pripomienka reaguje na zavedenie legislatívnej skratky „Európsky orgán dohľadu“ pre Európsky orgán pre poisťovníctvo a dôchodkové poistenie zamestnancov (§ 16 ods. 6).

1. **K čl. I, § 87**

V § 87 ods. 1 sa slová „§ 109“ nahrádzajú slovami „§ 108“.

Rozširuje sa rozsah vykonávania kontroly solventnosti skupiny v zmysle článku 218 smernice Solventnosť II.

1. **K čl. I, § 87**

V § 87 odsek 5 znie:

„(5) Bez zbytočného odkladu potom ako poisťovňa s majetkovou účasťou alebo zaisťovňa s majetkovou účasťou zistí, že skupina prestala spĺňať kapitálovú požiadavku na solventnosť, alebo jej hrozí, že ju nebude spĺňať v nasledujúcich troch mesiacoch a informovala o tom Národnú banku Slovenska, ak vykonáva funkciu orgánu dohľadu nad skupinou podľa § 109, Národná banka Slovenska informuje o tom ostatné orgány dohľadu v rámci kolégia orgánov dohľadu.“.

Jedná sa o precizovanie ustanovenia v zmysle článku 218 ods. 5 smernice Solventnosť II.

1. **K čl. I, § 88**

V § 88 ods. 2 druhej vete sa slová „metódu založenej“ nahrádzajú slovami „metódu založenú“.

Gramatická pripomienka.

1. **K čl. I, § 92**

V § 92 ods. 3 sa slovo „drží“ nahrádza slovami „má v držbe“.

Pripomienka zosúlaďuje znenie citovaného ustanovenia so znením návrhu zákona (napr. § 13 ods. 4, § 81 ods. 1, § 170 ods. 4).

1. **K čl. I, § 96**

V § 96 ods. 5 prvej vete sa slová „§ 45 ods. 2“ nahrádzajú slovami „§ 47 ods. 4“.

V zmysle článku 230 ods. 2 pododsek 3 smernice Solventnosť II sa precizuje, že minimálna konsolidovaná kapitálová požiadavka skupiny musí byť krytá použiteľnými základnými vlastnými zdrojmi triedy jedna a dva.

1. **K čl. I, § 97**

V § 97 ods. 5 sa slová „sa považuje za rozhodujúce a je uplatňované“ nahrádzajú slovami „je rozhodujúce a uplatňované“.

Pripomienka zjednocuje v návrhu zákona používané dikcie (napr. § 97 ods. 3, § 102 ods. 3, § 103 ods. 4).

1. **K čl. I, § 99**

V § 99 ods. 1 písm. a), ods. 2 písm. a) a ods. 3 písm. a) sa čiarka na konci nahrádza spojkou „a“.

Legislatívno-technická pripomienka.

1. **K čl. I, § 102**

V § 102 ods. 4 a 6 sa slová „sa považuje za určujúce“ nahrádzajú slovami „je rozhodujúce“.

Pripomienka zjednocuje v návrhu zákona používané dikcie (napr. § 97 ods. 3, § 102 ods. 3, § 103 ods. 4).

1. **K čl. I, § 103**

V § 103 ods. 4 sa za slovo „kolégia“ vkladajú slová „orgánov dohľadu“.

Pripomienka precizuje navrhované znenie rešpektujúc, že návrh zákona nezaviedol legislatívnu skratku pre kolégium orgánov dohľadu.

1. **K čl. I, § 108**

V § 108 ods. 6 sa slovo „neoslobodzuje“ nahrádza slovom „nezbavuje“.

Pripomienka terminologicky precizuje znenie navrhovaného ustanovenia.

1. **K čl. I, § 109**

V § 109 ods. 6 sa slovo „dohľadov“ nahrádza slovom „dohľadu“.

Gramatická pripomienka.

1. **K čl. I, § 110**

V § 110 ods. 1 sa za slová „v § 109 ods. 7“ vkladá slovo „alebo“.

Pripomienka dopĺňa  rozlučovaciu spojku v súlade s čl. 248 ods. 2 smernice EP a Rady č. 2009//138/ES.

1. **K čl. I, § 113**

V § 113 ods. 1 sa slová „a ich odovzdanie“ nahrádzajú slovami „a o ich odovzdanie“.

Gramatická pripomienka.

1. **K čl. I, § 113**

V § 113 ods. 3 sa vypúšťajú slová „zapojeným do“.

Pripomienka vypúšťa nadbytočné slovo a rešpektuje v návrhu zákona zaužívaný pojem „orgán dohľadu“.

1. **K čl. I, § 115**

V § 115 ods. 3 sa slová „povoliť predkladanie údajov v intervaloch kratších ako jeden rok na úrovni skupiny“ nahrádzajú slovami „udeliť výnimku z pravidelného predkladania údajov, ktoré sa predkladajú v intervaloch kratších ako jeden rok, na úrovni skupiny“.

Jedná sa o precizovanie ustanovenia v súlade s článkom 254 smernice Solventnosť II.

1. **K čl. I, § 115**

V § 115 ods. 4 sa slová „povoliť predkladanie“ nahrádzajú slovami „udeliť výnimku z predkladania“.

Jedná sa o precizovanie ustanovenia v súlade s článkom 254 smernice Solventnosť II.

1. **K čl. I, § 115**

V § 115 ods. 4 sa slová „s prihliadnutím na povahu, rozsah a zložitosť rizík spojených s činnosťou skupiny a cieľom finančnej stability“ nahrádzajú slovami „vzhľadom na povahu, rozsah a zložitosť rizík obsiahnutých v činnosti skupiny a vzhľadom na cieľ finančnej stability“.

Pripomienka zjednocuje navrhované znenie so znením § 79 ods. 16 písm. e).

1. **K čl. I, § 127**

V § 127 ods. 2 sa slovo „zriadených“ nahrádza slovom „zriadeného“.

Gramatická pripomienka.

1. **K čl. I, § 129**

V § 129 ods. 1 písm. c) sa slová „podľa § 5 písm. h)“ nahrádzajú slovami „podľa § 5 písm. g)“.

Pripomienka koriguje nesprávny vnútorný odkaz.

1. **K čl. I, § 139**

V § 139 ods. 3 sa slová „podľa odseku 1 písm. a), b), d) a h)“ nahrádzajú slovami „podľa odseku 1 písm. a), b), e) a i)“.

Pripomienka koriguje nesprávny vnútorný odkaz.

1. **K čl. I, § 141**

V § 141 ods. 1 písm. f) sa slová „navýšenie kapitálu“ nahrádzajú slovami „navýšenia kapitálu“.

Gramatická pripomienka.

1. **K čl. I, § 143**

V § 143 ods. 2 sa body 1 až 5 označujú ako písmená a) až e) a písmená b) až d) znejú:

„b) poisťovne vykonávajúce poisťovaciu činnosť v životnom poistení,

c) poisťovne vykonávajúce poisťovaciu činnosť v neživotnom poistení,

d) poisťovne vykonávajúce poisťovaciu činnosť v životnom poistení aj v neživotnom poistení,“.

Pripomienka pojmovo zjednocuje citované ustanovenie s terminológiou návrhu zákona, tak ako je vymedzený rozsah jeho pôsobnosti v § 2 ods. 1.

1. **K čl. I, § 144**

V § 144 ods. 3 sa slová „pobočke zahraničnej poisťovni“ nahrádzajú slovami „pobočke zahraničnej poisťovne“.

Gramatická pripomienka.

1. **K čl. I, § 145**

V § 145 ods. 4 písm. d) sa slovo „odhadu“ nahrádza slovom „odhad“.

Gramatická pripomienka.

1. **K čl. I, § 147**

V § 147 ods. 8 prvej vete sa za slová „nútená správa“ vkladá čiarka a slová „a vo všetkých jej pobočkách“.

Pripomienka zjednocuje citované ustanovenie so znením § 155 ods. 2.

1. **K čl. I, § 155**

V § 155 ods. 2 sa za slová „priestoroch sídla“ vkladajú slová „a obchodných prevádzok“.

Pripomienka zjednocuje citované ustanovenie so znením § 147 ods. 8.

1. **K čl. I, § 157**

V § 157 ods. 4 sa slová „zaisťovňa, pobočka zahraničnej poisťovne alebo pobočka zahraničnej zaisťovne“ nahrádzajú slovami „alebo pobočka zahraničnej poisťovne“.

Pripomienka koriguje zjavnú prepisovú chybu, nakoľko § 157 ods. 1 až 7 upravuje výlučne prevod poistného kmeňa, teda prevod výhradne medzi poisťovňami.

1. **K čl. I, § 161**

V § 161 ods. 11 sa vypúšťa slovo „podľa“.

Pripomienkou sa vypúšťa nadbytočné slovo.

1. **K čl. I, § 167**

V § 167 ods. 1 písm. e) sa slová „zo zaisťovacej činnosti neprevyšuje“ nahrádzajú slovami „zo zaisťovacej činnosti za účtovné obdobie neprevyšuje“ dvakrát.

Pripomienka precizuje navrhované znenie v zmysle jeho zosúladenia so znením § 167 ods. 1 písm. a).

1. **K čl. I, § 167**

V § 167 ods. 5 sa na slovo „predpisu“ umiestňuje odkaz na poznámku pod čiarou 3.

Pripomienka dopĺňa absentujúci odkaz na poznámku pod čiarou – zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov.

1. **K čl. I, § 170**

V § 170 ods. 4 sa slová „životné poisťovne“ nahrádzajú slovami „poisťovne vykonávajúce poisťovaciu činnosť v životnom poistení“ a slová „neživotné poisťovne“ sa nahrádzajú slovami „poisťovne vykonávajúce poisťovaciu činnosť v neživotnom poistení“.

Pripomienka pojmovo zjednocuje citované ustanovenie s terminológiou návrhu zákona, tak ako je vymedzený rozsah jeho pôsobnosti v § 2 ods. 1.

1. **K čl. I, § 171**

V poznámke pod čiarou k odkazu 86 sa za slová „kap. 13/zv. 29“ vkladá bodkočiarka a slová „Ú. v. ES L 243, 11.9.2002“.

Legislatívno-technická pripomienka súvisiaca so zaužívaným spôsobom citácie právne záväzných aktov Európskej únie.

1. **K čl. I, § 172**

V § 172 ods. 1 písm. a) štvrtom bode sa na začiatku vkladá slovo „správnych“.

Pripomienka precizuje navrhované znenie jeho zosúladením so znením § 172 ods. 2.

1. **K čl. I, § 174**

V § 174 ods. 1 sa slovo „znížené“ nahrádza slovom „znížený“.

Gramatická pripomienka.

1. **K čl. I, § 178**

V § 178 ods. 12 písm. b) sa za slová „zemepisné oblasti a“ vkladajú slová „aby sa predišlo“.

Pripomienka legislatívno-technicky precizuje citované ustanovenie.

1. **K čl. I, § 179**

V § 179 ods. 9 písm. b) sa na začiatok vkladajú slová „cenné papiere“.

Pripomienka zosúlaďuje ustanovenie so znením úvodnej vety § 179 ods. 9 a znením § 179 ods. 9 písm. e).

1. **K čl. I, § 180**

V § 180 ods. 1 sa na konci pripájajú tieto slová: „ako aj vnútorných predpisov a koncepcií vzťahujúcich sa na vykonávanie činnosti poisťovňou“.

Ustanovuje sa, aby predstavenstvo poisťovne, na ktorú sa uplatňuje osobitný režim, zodpovedalo aj za dodržiavanie interných aktov riadenia. Uvedeným sa dosiahne jednotná úprava s ustanovením § 23 ods. 1 zákona.

1. **K čl. I, § 180**

V § 180 ods. 2 sa slovo „jasným“ nahrádza slovom „jednoznačným“.

Pripomienka pojmovo zosúlaďuje znenie citovaného ustanovenia so znením § 23 ods. 2.

1. **K čl. I, § 180**

V § 180 ods. 2 sa slová „v odsekoch 3 až 9 a v § 180“ nahrádzajú slovami „v odsekoch 3 až 7 a v § 181“. V § 180 sa odseky 8 a 9 označujú ako odseky 6 a 7.

Ide o legislatívno-technickú úpravu precizovaním vnútorného odkazu.

1. **K čl. I. § 180**

V § 180 ods. 8 sa slovo „overenú“ nahrádza slovom „osvedčenú“.

Pripomienka rešpektuje skutočnosť, že podľa § 57 ods. 1 zákona č. 323/1992 Zb. o notároch a notárskej činnosti (Notársky poriadok) v znení neskorších predpisov notár správnosť odpisu listiny osvedčuje.

1. **K čl. I, § 181**

V § 181 ods. 3 písm. d) sa za slovo „predpisov“ vkladajú slová „v oblasti finančného trhu“.

Vzhľadom na skutočnosť, že poznámka pod čiarou k odkazu 24 je formulovaná príkladmo, je potrebné presne ustanoviť, že sa posudzuje len uloženie pokuty podľa osobitných predpisov v oblasti finančného trhu.

1. **K čl. I, § 181**

V § 181 ods. 4 sa slová „v odseku 1“ nahrádzajú slovami „v odseku 3“.

Pripomienka koriguje nesprávny vnútorný odkaz.

1. **K čl. I, § 185**

V § 185 ods. 5 písm. a) sa slovo „jeho“ nahrádza slovom „jej“ a slovo „bol schopný“ sa nahrádza slovom „bola schopná“.

Gramatická pripomienka.

1. **K čl. I, § 200**

V § 200 ods. 1 písm. a) a ods. 2 písm. a) sa nad slovo „predpisu“ umiestňuje odkaz na poznámku pod čiarou 26.

Z dôvodu zabezpečenia právnej čistoty a precizovania textu ustanovení sa vkladá odkaz špecifikujúci osobitný predpis.

1. **K čl. I, § 207**

V § 207 sa vypúšťajú body 9 a 11. Ostatné body sa primerane prečíslujú.

Pripomienka v rámci zrušovacieho ustanovenia vypúšťa opatrenia Národnej banky Slovenska, ktoré už boli zrušené – opatrenie č. 20/2008 (9. bod) bolo zrušené zákonom č. 8/2008 Z. z. o poisťovníctve v znení neskorších predpisov a opatrenie č. 27/2008 (11. bod) bolo zrušené opatrením Národnej banky Slovenska č. 10/2013.

1. **K čl. I, poznámkam pod čiarou**

V poznámkach pod čiarou k odkazom 13, 58 a 64 sa vypúšťajú slová „v platnom znení“ a v poznámke pod čiarou k odkazu 63 sa za slovami „č. 1094/2010“ vypúšťajú slová „v platnom znení“.

Legislatívno-technická pripomienka súvisiaca so zaužívaným spôsobom citácie právne záväzných aktov Európskej únie.

1. **K čl. I, poznámka pod čiarou k odkazu 26**

Poznámka pod čiarou k odkazu 26 znie:

„26) Delegované nariadenie Komisie (EÚ) č. 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17. 1. 2015).“.

Precizuje sa názov delegovaného aktu a jeho publikačný zdroj.

1. **K čl. I, prílohe č. 2**

V prílohe č. 2, prvom bode sa za slová „Mimoriadne vydanie Ú. v. EÚ, kap, 6/zv. 4“ vkladá bodkočiarka a slová „Ú. v. EÚ L 35, 11.2.2003“.

Legislatívno-technická pripomienka súvisiaca so zaužívaným spôsobom citácie právne záväzných aktov Európskej únie.

1. **K čl. I až III**

V čl. I  prílohe č. 2, druhom bode, v čl. II, 6. bode a v čl. III 15. bode sa slová „v znení smernice Európskeho parlamentu a Rady 2013/23/EÚ“ nahrádzajú slovami „v znení smernice Rady 2013/23/EÚ“.

Legislatívno-technická pripomienka súvisiaca s vypustením Európskeho parlamentu ako „autora“ smernice .

1. **K čl. II, 1. bodu**

V § 792a ods. 2 písm. f) sa za slová „spôsob stanovenia“ vkladajú slová „odkupnej hodnoty“.

Pripomienka spresňuje navrhované ustanovenie.

1. **K čl. II, 1. bodu**

V § 792a ods. 2 písm. j) sa za slová „mieste doručenia“ vkladajú slová „oznámenia o odstúpení“.

Pripomienka precizuje navrhované ustanovenie.

1. **K čl. III**

V doterajšom čl. III sa za bod 13 vkladá nový bod 14, ktorý znie:

„14. Za § 28c sa vkladá § 28d, ktorý vrátane nadpisu znie:

„§ 28d

Prechodné ustanovenie k úpravám účinným od 1. apríla 2015

Ustanovenie § 8 ods. 3 v znení účinnom od 1. apríla 2015 sa použije na poistnú zmluvu uzavretú po 31. marci 2015.“.

Doterajšie body 14 a 15 sa primerane prečíslujú.

Dopĺňa sa prechodné ustanovenie tak, aby sa nová právna úprava vzťahovala až na poistné zmluvy uzavreté po nadobudnutí účinnosti zákona.

1. **Nové články**

Za článok III sa vkladajú nové články IV až VI, ktoré znejú:

„Čl. IV

Zákon č. 530/1990 Zb. o dlhopisoch v znení zákona č. 600/1992 Zb., zákona Národnej rady Slovenskej republiky č. 194/1995 Z. z., zákona Národnej rady Slovenskej republiky č. 58/1996 Z. z., zákona č. 355/1997 Z. z., zákona č. 361/1999 Z. z., zákona č. 103/2000 Z. z., zákona č. 329/2000 Z. z., zákona č. 566/2001 Z. z., zákona č. 96/2002 Z. z., zákona č. 430/2002 Z. z., zákona č. 594/2003 Z. z., zákona č. 747/2004 Z. z., zákona č. 336/2005 Z. z., zákona č. 209/2007 Z. z., zákona č. 659/2007 Z. z., zákona č. 552/2008 Z. z., zákona č. 276/2009 Z. z., zákona č. 200/2011 Z. z., zákona č. 296/2012 Z. z., zákona č. 36/2013 Z. z. a zákona č. 206/2014 Z. z. sa mení takto:

1. V § 3 ods. 4 sa vypúšťajú slová „a osoba podľa § 6 ods. 2“ a  druhá veta.

Na základe poznatkov z aplikačnej praxe sa upravuje ustanovenie o zodpovednosti za údaje uvedené v emisných podmienkach. Primárna zodpovednosť za obsah emisných podmienok spočíva na emitentovi. Finančné inštitúcie pri poskytovaní služieb spojených s vydávaním dlhopisov vykonávajú činnosť na základe podkladov poskytnutých emitentom a nemôžu preto niesť zodpovednosť voči investorom v rovnakom rozsahu ako emitent. Okrem toho Emisné podmienky sú súhrnom práv a povinností emitenta a majiteľa dlhopisu a majú iný charakter ako prospekt cenného papiera alebo iný informačný alebo marketingový dokument. S ohľadom na aplikačnú prax sa zároveň vypúšťa požiadavka, aby emisné podmienky obsahovali vyhlásenie emitenta, keďže je zodpovednosť emitenta za obsah emisných podmienok postačujúco ustanovená podľa prvej vety § 3 ods. 4 a rovnako podľa § 3 ods. 5.

2. V § 18 ods. 5 sa slová „ods. 5,“ nahrádzajú slovami „ods. 6 druhej až štvrtej vety,“ a slová „§ 8 ods. 1“ sa nahrádzajú slovami „§ 6 ods. 2 druhej vety“.

Ide o opravu o chybných vnútorných odkazov. Pôvodné znenie § 3 ods. 5 bolo zmenené novelou č. 206/2014 Z. z. a ustanovenie § 8 ods. 1 bolo vypustené. Súčasne sa z dôvodu zabezpečenia právnej istoty osôb poverených vydávaním štátnych dlhopisov aktualizujú relevantné odkazy, aby zodpovedali stavu po novele č.206/2014 Z. z.

Čl. V

Zákon č. 566/2001 Z. z. o cenných papieroch a investičných službácha o zmene a doplnení niektorých zákonov (zákon o cenných papieroch) v znení zákona č. 291/2002 Z. z., zákona č. 510/2002 Z. z., zákona č. 162/2003 Z. z., zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 7/2005 Z. z., zákona č. 266/2005 Z. z., zákona č. 336/2005 Z. z., zákona č. 213/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 70/2008 Z. z., zákona č. 552/2008 Z. z., zákona č. 160/2009 Z. z., zákona č. 186/2009 Z. z., zákona č. 276/2009 Z. z. , zákona č. 487/2009 Z. z., zákona č. 492/2009 Z .z., zákona č. 129/2010 Z. z., zákon č.505/2010 Z. z., zákona č. 46/2011 Z. z., zákona č. 130/2011 Z. z., zákona č. 394/2011 Z. z., zákona č. 520/2011 Z. z., zákona č. 440/2012 Z. z., zákona č. 132/2013 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z. a zákona č. 371/2014 Z. z. sa mení takto:

1. V § 121 odsek 10 znie:

„(10) Ak základný prospekt ani jeho dodatok neobsahujú konečné podmienky verejnej ponuky cenných papierov, emitent sprístupní tieto konečné podmienky investorom a predloží ich Národnej banke Slovenska čo najskôr, a ak je to možné, pred začatím verejnej ponuky cenných papierov alebo pred prijatím na obchodovanie na regulovanom trhu. Národná banka Slovenska oznámi konečné podmienky verejnej ponuky cenných papierov príslušným orgánom hostiteľských členských štátov emitenta a Európskemu orgánu dohľadu (Európskemu orgánu pre cenné papiere a trhy) po ich predložení emitentom čo najskôr, a ak je to možné, pred začatím verejnej ponuky cenných papierov, pričom v prospekte musia byť uvedené údaje podľa § 122 ods. 1. Konečné podmienky verejnej ponuky cenných papierov obsahujú len informácie, ktoré sa týkajú opisu cenných papierov a nemožno ich použiť na aktualizáciu základného prospektu.“.

V záujme dosiahnutia plnej transpozície smernice č. 2014/51/EU (Omnibus II) čiastočne transponovanej v čl. I návrhu sa navrhuje doplniť novelizačný bod, ktorým sa  transponuje aj čl. 1 uvedenej smernice. Ide o úpravu v súvislosti s novým znením čl. 5(4) smernice 2003/71/ES o prospektoch cenných papierov zverejňovaných pri verejnej ponuke a prijatí cenných papierov na regulované trhy. Uvedenou úpravou sa informačná povinnosť voči príslušným orgánom hostiteľským členských štátov týkajúca sa konečných podmienok ponuky presúva  z emitenta na Národnú banku Slovenska.

2. V § 156 ods. 3 sa vypúšťa písmeno c).“.

Uvedené ustanovenie sa vypúšťa pre nesúlad s nariadením EU č. 909/2014  o zlepšení vyrovnania transakcii s cennými papiermi a o centrálnych depozitároch cenných papierov. Lehota 6 mesiacov pre odňatie povolenia pre centrálny depozitár pri nevykonávaní činnosti po udelení povolenia uvedená v dotknutom ustanovení § 156 je v rozpore s čl. 20 ods. 1 uvedeného nariadenia, ktorý ustanovuje lehotu 12 mesiacov.

Čl. VI

Zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov sa mení a dopĺňa takto:

1. V § 2 písmeno f) znie:

„f) materskou spoločnosťou v Európskej únii materská vybraná inštitúcia v Európskej únii15a), materská finančná holdingová spoločnosť v Európskej únii alebo materská zmiešaná finančná holdingová spoločnosť v Európskej únii,“.

Poznámka pod čiarou k odkazu 15a) znie:

„15a) Čl. 4 ods. 1 bod 29 nariadenia (EÚ) č. 575/2013 v platnom znení.“.

Navrhované znenie spresňuje definíciu pojmu v súlade s ostatným znením zákona.

2. V § 2 písmeno y) znie:

„y) oprávneným záväzkom záväzok alebo kapitálový nástroj, ktorý nie je kvalifikovaný ako nástroj vlastného kapitálu Tier 119a) alebo nástroj dodatočného kapitálu Tier 119b) alebo nástroj kapitálu Tier 219c) vybranej inštitúcie alebo osoby podľa § 1 ods. 3 písm. b) až d), ktoré nie sú vylúčené z rozsahu pôsobnosti kapitalizácie,“.

Poznámky pod čiarou k odkazom 19a až 19c znejú:

„19a) Čl. 28 ods. 1 až 4, čl. 29 ods. 1 až 5, čl. 31 ods. 1 nariadenia (EÚ) č. 575/2013 v platnom znení.

19b) Čl. 52 ods. 1 nariadenia (EÚ) č. 575/2013 v platnom znení.

19c) Čl. 63 nariadenia (EÚ) č. 575/2013 v platnom znení.“.

Návrh precizuje definíciu pojmu v kontexte jeho ďalšieho použitia v texte zákona.

3. V § 26 ods. 3 písm. a) a § 29 ods. 7 a 8 sa za slovo „spoločnosti“ vkladajú slová „v Európskej únii“.

Návrh jednoznačnejšie špecifikuje subjekt, ktorého sa týka plán riešenia krízových situácií.

4. V § 27 ods. 1 a § 29 ods. 4 sa za slovo „spoločnosť“ vkladajú slová „v Európskej únii“.

Návrh jednoznačnejšie špecifikuje subjekt, ktorého ustanovenie týka.

5. V § 29 ods. 2 sa slová „so sídlom v členskom štáte“ nahrádzajú slovami „v Európskej únii so sídlom v Slovenskej republike“.

Návrh jednoznačnejšie špecifikuje subjekt, ktorého ustanovenie týka.

6. V § 29 ods. 6 sa za slovo „spoločnosťou“ vkladajú slová „v Európskej únii“.

Návrh jednoznačnejšie špecifikuje subjekt, ktorého ustanovenie týka.

7. V § 31 ods. 2 písm. a) sa vypúšťa slovo „kapitálový“ a v písmene c) sa vypúšťa slovo „kapitálového“.

Návrh precizuje pojem s ohľadom na ďalšie použite pojmu v nasledujúcich ustanoveniach zákona.

8. V § 31 ods. 6 sa za slovo „spoločnosť“ vkladajú slová „v Európskej únii so sídlom v Slovenskej republike“ a za slovo „spoločnosti“ sa vkladajú slová „v Európskej únii so sídlom v Slovenskej republike“.

Návrh jednoznačnejšie špecifikuje subjekt, ktorého ustanovenie týka.

9. V § 49 ods. 5 písm. b) sa za slovo „spoločnosti“ vkladajú slová „v Európskej únii so sídlom v Slovenskej republike“.

Návrh jednoznačnejšie špecifikuje subjekt, ktorého ustanovenie týka.

10. V § 50 ods. 1 sa za slová „spoločnosť“ vkladajú slová „v Európskej únii so sídlom v Slovenskej republike“.

Návrh jednoznačnejšie špecifikuje subjekt, ktorého ustanovenie týka.

11. V § 59 ods. 1 písmeno e) znie:

„e) záväzky voči vybraným inštitúciám okrem vybraných inštitúcií, ktoré sú súčasťou tej istej skupiny, s pôvodne dohodnutou lehotou splatnosti menej než sedem dní,“.

Navrhovaný text bližšie špecifikuje dotknuté subjekty  
a lehotu na účely spresnenia záväzkov vylúčených z okruhu  
záväzkov, ktorú sú predmetom kapitalizácie.

12. V § 69 odsek 1 znie:

„(1) Vybraná inštitúcia je povinná vo svojich záväzkových vzťahoch dohodnúť súhlas veriteľa s tým, že záväzok podlieha právomoci rady podľa § 79 a s akýmkoľvek znížením istiny záväzku alebo nesplatenej dlžnej sumy záväzku, konverziou záväzku alebo zrušením záväzku na základe rozhodnutia rady, ak

1. sa na záväzok nevzťahujú ustanovenia § 59 ods. 1,
2. záväzok nie je vkladom podľa osobitného predpisu a
3. záväzok sa spravuje právnym poriadkom tretej krajiny.“.

Navrhované znenie ustanovenia spresňuje povinnosť  
a subjekt, na ktorý sa ustanovená povinnosť vzťahuje.

13. V § 69 ods. 2 sa vypúšťa slovo „oprávnený“.“.

Navrhovaná úprava korešponduje s návrhom zmeny znenia

§ 69 ods. 1.

Doterajší článok IV sa primerane prečísluje.

Nové čl. IV až VI nadobúdajú účinnosť 1. apríla 2015, čo sa premietne v článku o účinnosti návrhu zákona v rámci spracúvania jeho čistopisu.